РЕПУБЛИКА БЪЛГАРИЯ

В И С Ш С Ъ Д Е Б Е Н С Ъ В Е Т

ИЗВЛЕЧЕНИЕ

от протокол № 37

ОТ ЗАСЕДАНИЕ НА КОМИСИЯТА ПО АТЕСТИРАНЕТО И КОНКУРСИТЕ ПРИ ПРОКУРОРСКАТА КОЛЕГИЯ НА ВСС,

ПРОВЕДЕНО НА 05.12.2017 г.

Р-15. ОТНОСНО: Приложение на специфичните критерии за атестиране по чл. 199, ал. 2 ЗСВ при обективна невъзможност работата на атестирания магистрат да бъде оценена поради особености на заеманата длъжност, свързани с нивото на съответната прокуратура или с професионалната специализация на атестирания.

**КОМИСИЯТА ПО АТЕСТИРАНЕТО И КОНКУРСИТЕ**

**Р Е Ш И:**

1. До приемане изменения в Наредба № 3/23.02.2017 г., при атестиране на прокурори, чиято работа не може да бъде оценена по някой от специфичните критерии по чл.199, ал.2 ЗСВ поради особеност на заеманата длъжност, свързана с нивото на съответната прокуратура или с професионалната специализация на атестирания, (като заемащите длъжност „прокурор“ в апелативните прокуратури, или специализираните само в изпълнение на наказанията или в административните отдели), при попълването на единния атестационен формуляр по съответния специфичен критерий, да се поставя оценка „0“.

2. В тези случаи при формиране на комплексната оценка по чл. 63, ал.2 от Наредба № 3 от 23.02.2017 г., в сбора от коефициентите за тежест не се включва цифровия израз на съответния коефициент, по който поставената оценка е „0“.

3. Решенията по-горе да се публикуват на Интернет страницата на ВСС в раздел „Атестиране“ – „Комисия по атестирането и конкурсите – Прокурорска колегия“

***Мотиви:*** *Комисията по атестирането и конкурсите констатира, че съществува обективна невъзможност работата на прокурори в апелативните прокуратури, както и на специализираните по надзора за законност и административно-съдебния надзор или само в изпълнение на наказанията да не може да бъде оценена по някой от специфичните критерии по чл. 199, ал. 2 ЗСВ, поради неотносимост на част от регламентираните критерии като „умения за планиране и структуриране на действията в досъдебното и съдебно производство“ и „способност за организиране работата и ръководството на разследващите органи и екипите, които участват в досъдебното производство“ и свързаните с тях показатели, към действително извършваните от прокурорите дейности и задължения.*

*Комисията по атестирането и конкурсите счита, че оценяването на тези категории прокурори по някой от горните критерии дори и с максимална оценка, без те реално да са извършвали дейност по разследване в досъдебното производство би довело до поставянето на необективна такава. Това обуславя* *в сбора от коефициентите за тежест да бъде изключен цифровият израз на съответния коефициент, по който поставената оценка е „0“, което е в унисон с механизма на формиране на самата комплексна оценка, въведен в чл. 56 от Наредба № 3/ 23.02.2017 г.. Обратното би довело до неоправдано занижаване на оценката, без магистратите обективно да имат вина за това и би ги поставило в условия на неравнопоставеност при атестирането.*

ПРЕДСЕДАТЕЛ НА КОМИСИЯТА ПО

АТЕСТИРАНЕТО И КОНКУРСИТЕ ПРИ

ПРОКУРОРСКАТА КОЛЕГИЯ НА ВСС: (п)

 ДАНИЕЛА МАШЕВА